Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 866/14/8806	Košice, 17.2.2015
EEČ : 2-65-45-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
nepravidelne v dobe od mesiaca august 2010 až do novembra 2014 vrátane si neplní svoju vyživovaciu povinnosť, ktorá mu vyplýva zo zákona o rodine voči dcére XXXXX a synovi XXXXX, pričom rozsudkom Okresného súdu XXXXX - okolie zo dňa 13. 11. 2008 č. k. 16C/51/2008, ktorý nadobudol právoplatnosť dňa 30. 12. 2008 mu bola určená výška výživného mesačne sumou   50 € pre XXXXX a 50 € pre XXXXX splatnou vždy do 15-teho dňa v mesiaci, vopred do rúk matky a taktiež rozsudkom Okresného súdu XXXXX - okolie zo dňa 30. 04. 2014 č. k. 19P/97/2014, ktorý nadobudol právoplatnosť dňa 23. 06. 2014 bola počnúc 7.3.2014 upravená výška výživného na syna XXXXX na sumu 70 € splatnú vždy do 20-teho dňa v mesiaci vopred do rúk matky, čím takto XXXXX dlhuje na bežnom výživnom celkovú sumu 982 €.

lebo zanikla trestnosť činu

Odôvodnenie:
Uznesením povereného príslušníka Obvodného oddelenia PZ Čaňa sp. zn. ORP-1317/ČA-KS-2014 zo dňa 12. 12. 2014 bolo vznesené obvinenie XXXXX  pre prečin zanedbania povinnej výživy podľa § 207 ods. 1 Trestného zákona na tom skutkovom základe, ako je uvedené vo výrokovej časti tohto uznesenia.

	V priebehu konania bol vypočutý obvinený XXXXX, ktorý dňa 12. 12. 2014 pri výsluchu uviedol, že je si vedomý svojej alimentačnej povinnosti.

	Dňa 30. 01. 2015 pri výsluchu poškodená XXXXX uviedla, že obvinený uhradil poštovou poukážkou celé dlžné výživné.

Ako listinný dôkaz slúži poštová poukážka č. 162 zo dňa 19. 12. 2014.

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Alexander Chomča
prokurátor